Home / s’thwathwa
Waarskynlik dié mees intense versameling gedigte uit die pen van Grobler wat behoorlik hulle ink werd is. Die leser laat 90 kragtige, diepsinnige boodskappe en kopskilderye in die midde van die leser.
Hierdie unieke bundel debatteer geheimenisse en ontbloot die intriges en vraagtekens van elke faset van die lewe, tot op die been. Getrou aan die digter se vrygees-woordkuns is s’thwathwa weereens die voortreflike vrug van ’n vrydenker. Op haar geboortedag word die digter deur die Zoeloes vernoem na ’n swartryp-frats wat die omgewing tref. Sy word s’thwathwa (Isithwathwa), wat ryp of ys beteken – die titel van hierdie bundel. Soos in Grobler se vroeëre werke en as kind van die aarde, word haar intense band met die natuur steeds die basis waarop sommige van haar werke staan.
Grobler se debuutbundel, pyltjies innie sand word vrygestel in 2007. Daaropvolgende werke sluit in duskant annerkant, Wie Ore Het en aard. ’n Versameling van Grobler se ander werke word vervat in die omnibusse Vier Seisoene; Dissekteer die Reënboog en Die Tiende Provinsie. Van haar gedigte verskyn ook op die webwerf van DeKAT-tydskrif.
In Grobler se mees onlangse werke en met die ondersteuning van bekende name in die musiekbedryf, word poësie, beelde en musiek meesterlik vervleg tot kragtige vlerke met intense boodskappe. Verskeie woordkuns-en-musiekvideo’s is deel van haar vindingryke penvrugte. Haar nuutste bundel s’thwathwa is ’n versameling intense gedigte wat behoorlik hulle ink werd is. “Want dit is wat dit is.” Só sê sy.
Hierdie bundel is binnekort beskikbaar deur Piquet Books en/of deur die skrywer self. Dit behoort teen ongeveer 14 Februarie 2019 beskikbaar te wees. Indien jy belangstel om dit te bekom, stuur solank ’n epos aan info@piquetbooks.com. Die prys is R100 per bundel (PFD).
Facebook: Francis G-digte; Francis Steyn Grobler.
YouTube-skakels: Engel by Bethesda (Cheree); Kragtens die wet op Swye (Cheree); Saartjie (Jaco Blomerus); Versmakers (Cheree); Liewe Boer (Cheree).
Okay... so hier's die nuwe bundel. As jy van digkuns hou, gooi tog maar 'n pennie in die kêpsie by my voete 😉. Dankie Alida Marais, Petro Hansen, Dana Snyman, Riva Schoeman, William de Bruin, Jan Breet vir al die botter-om-die-bek. Dankie Thomas Mollett vir ALLES! Tnx Corne Wolhuter v Straaten en Marna Botha van Breda vir julle geduld! Lizette Opperman en Jackie Potgieter... dankie. Dankie vir elkeen wat Afrikaans liefhet soos die aarde en elkeen se ondersteuning. Namasté! ✌❤🔆 ... See MoreSee Less
RIP 😔❤✌🔆 ... See MoreSee Less
❤✌🔆 ... See MoreSee Less
(Hierdie gedig is vir jóú Ingrid Jonker...)
ingrid (19 julie 1965)
dalk as hulle hande sagter
en hulle oë minder vol git was
of as hulle tonge
net hálfgeslypte sekels
teen die halms van jou verse
en verstand was
was jou binnevlugte miskien anders
want ék weet
hoe vreeslik swaar ‘n mens
aan leë palms dra
wanneer jou spore eers
een maal in ‘n kantel moes staan
en jy soos ‘n skuilnaam
in die skadu’s moet hurk
en stukkender en stukkender
buig tot jy breek
dalk was dit omdat jy
deurskynend moes liefhê
of dalk is dit oor goed wat
doodraak van droef
dat jou mond moes stomp word
en jou asem só onverwags
moes terugsteier in jou keel
want hoe roep mens roerings terug in oë
wat laaswinter al gesterf het
en hoe snak jy lewe terug
in iets wat soos ‘n klaarte staan
wanneer jy jou hemele moet afstaan
aan dié met die blinde ore
en nóú nog ingrid
vermom óns met die omgekeerde spore
ons leegtes met stemme
en verbeel ons die skewe sonne rónder
as die raaisels wat dit werklik is
en dis díé, ingrid
dat jou asem
in elke donderse drieankerbaai
van mý bangplekke lê
francisgrobler© ... See MoreSee Less
Bonsai – The Strangler Phenomenon /// I am still here /// Ek is nog hier
VPH Films Promotional Video:
Be the first to review “s’thwathwa” Cancel reply